《赠敏求》
宋代·舒岳祥

抄书满架笔无尘，自是餐霞洞里人。
性癖贪吟如好色，话终更仆尚留宾。
爱花更缩栽蔬地，开径还通指竹邻。
不是不贫贫得雅，如今金坞总输贫。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。